open-index/open-wikipedia-markdown huggingface dataset:
Γερακίνα (λαογραφία)

Σύμφωνα με την ελληνική παράδοση η **Γερακίνα** (εικάζεται πως ήταν μέλος της οικογένειας **Ροκάνη**) ήταν έφηβη που έζησε κατά το β΄ μισό του 19ου αιώνα.

## Στοιχεία
Κατά τον μύθο, γεννήθηκε στη Νιγρίτα Σερρών το 1854 και ήταν το μοναδικό παιδί μιας φτωχής οικογένειας. Όταν ήταν ακόμη σε μικρή ηλικία σκοτώθηκε ο πατέρας της χτυπημένος από κεραυνό με επακόλουθο να μεγαλώσει με τη μητέρα της, η οποία προσπαθούσε να της παράσχει διάφορα είδη καλλωπισμού και να την αναθρέψει χωρίς στερήσεις. Επιπλέον, η Γερακίνα περιγράφεται ως μια έφηβη αξιοσημείωτης ομορφιάς. Αναφέρεται πως πέθανε από πνιγμό στις 6 Αυγούστου του 1870 πέφτοντας κατά λάθος σε πηγάδι. 

## Μνήμη
Η ιστορία της Γερακίνας αποτέλεσε την έμπνευση για το παραδοσιακό τραγούδι της Νιγρίτας "Κίνησε η Γερακίνα", το οποίο δημιουργήθηκε λίγα χρόνια μετά τον θρυλούμενο θάνατό της και αργότερα έγινε γνωστό σε πανελλήνιο επίπεδο, με τροποποιημένους στίχους. Ως προσωπικότητα συνδέεται και με τον Σοχό, στον οποίο εικάζεται πως έζησε, ενώ αναφορά στο όνομά της γίνεται και σε τοπικό τραγούδι της περιοχής. Ακόμη, από αυτήν προέρχεται η ονομασία των γυναικείων παραδοσιακών ενδυμασιών της Νιγρίτας και του Σοχού, ενώ το όνομά της έχει δοθεί στο Λαογραφικό Μουσείο Νιγρίτας, σε ετήσια πολιτιστική εκδήλωση, σε δρόμο της κωμόπολης και σε δρόμο της πόλης των Σερρών.



## Παραπομπές


Κατηγορία:Λαογραφία στην Ελλάδα
Κατηγορία:Περιφερειακή ενότητα Σερρών
Λίμνη Σαμπλένσκο

Η **Σαμπλένσκο** ή **Λίμνη Σάμπλα** (), είναι λίμνη της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς και στον Δήμο Σάμπλα. Απέχει 1,5 χλμ. από την πόλη Σάμπλα πολύ κοντά στα σύνορα με τη Ρουμανία. Η λίμνη είναι πλούσια σε χλωρίδα και πανίδα, αποτελεί σημαντικό υδροβιότοπο της απειλούμενης με εξαφάνιση χήνας Branta ruficollis ή Κοκκινόχηνα.

Η λίμνη είναι παράκτια και χωρισμένη από τη θάλασσα με μία αμμώδη παραλία πλάτους 230 μ.. Βρίσκεται εντός της προστατευόμενης περιοχής 510 εκταρίων και περιλαμβάνεται στον κατάλογο σημαντικών περιοχών στην Ευρώπη με τη συνθήκη Ραμσάρ . Η έκτασή της είναι 0,8 - 0,9 τετραγωνικά χιλιόμετρα, το βάθος της είναι από 0,4 έως 4 μέτρα, με μέγιστο τα 9,5 μέτρα, η αλατότητα είναι 0,4%. Στα βόρεια, μέσω ενός τεχνητά σκαμμένου καναλιού, συνδέεται με τη Λίμνη Εζερέτσκο. 

## Παραπομπές


Κατηγορία:Λίμνες της Βουλγαρίας
Κατηγορία:Επαρχία Ντόμπριτς
Κατηγορία:Φυσικά καταφύγια στη Βουλγαρία
Κίρκουρη

Η **Κίρκουρη** είναι βουνό της Βόρειας Πίνδου στην βόρεια Ελλάδα. Βρίσκεται σε υψόμετρο 1.855 μέτρων Το βουνό βρίσκεται στο νομό Γρεβενών, στην περιφέρεια Δυτικής Μακεδονίας.

Ο πλησιέστερος οικισμός προς την Κίρκουρη είναι η Σαμαρίνα.

## Παραπομπές


Κατηγορία:Βουνά των Γρεβενών
Κατηγορία:Πίνδος
Minus One (συγκρότημα)

Οι **Minus One** είναι Κυπριακό συγκρότημα ροκ μουσικής, το οποίο σχηματίστηκε το 2009. Ξεκίνησαν την καριέρα τους ως μπάντα, αλλά τα τελευταία χρόνια έχουν ηχογραφήσει δική τους μουσική. Το 2016 εκπροσώπησαν την Κύπρο στον Διαγωνισμό Τραγουδιού Eurovision.

## Παραπομπές


Κατηγορία:Κυπριακά μουσικά συγκροτήματα
Δήμητρα Σερρών

*Για συνώνυμους οικισμούς στην Ελλάδα δείτε το λήμμα: [[Δήμητρα]]*

Η **Δήμητρα**  είναι πεδινό χωριό της Περιφερειακής Ενότητας Σερρών με υψόμετρο 90 μέτρων. Σύμφωνα με την απογραφή του 2011 είχε πληθυσμό 374 κατοίκων, ενώ στην τελευταία απογραφή του 2021 μειώθηκαν σε 217 μόνιμους κατοίκους.

## Γεωγραφία - Ιστορία
Η Δήμητρα βρίσκεται σε απόσταση 7,5 χλμ. (οδηγικά) ΝΑ. από τη Νέα Ζίχνη και 33,5 χλμ. νοτιοανατολικά από τις Σέρρες. Ανατολικά και νότια του χωριού περνάει ο Αγγίτης ποταμός που καταλήγει στο Στρυμόνα. Το χωριό ιδρύθηκε το 1914 από οικογένειες προσφύγων από το Σιμιτλή της Ανατολικής Θράκης και ασχολήθηκαν με την καλλιέργεια των χωραφιών της γύρω περιοχής που τότε ήταν ελώδη εδάφη. Στη συνέχεια εγκαταστάθηκαν πρόσφυγες από τη Μικρά Ασία, τον Καύκασο και τον Πόντο. Σε λόφο νότια του χωριού και σε απόσταση 5 χλμ. προς τις όχθες του Αγγίτη, έχει βρεθεί προϊστορικός οικισμός καθώς και νοτιοανατολικά μέσα στο χωριό έχουν βρεθεί προϊστορικοί οικισμοί.

## Ονομασία - Διοικητικά
Η παλιά ονομασία του χωριού είναι *Τσεπελτζές* (που σήμαινε λασπώδης τόπος) και έτσι αναφέρεται το 1920 στο ΦΕΚ 2Α - 04/01/1920 να προσαρτάται στην τότε κοινότητα Ζηλιαχώβης (Νέας Ζίχνης). Το 1927 με ΦΕΚ 7Α - 14/01/1927 μετονομάστηκε σε Δήμητρα και οφείλει το όνομά του στις πολλές καλλιέργειες δημητριακών των κατοίκων του. Σύμφωνα με το σχέδιο Καλλικράτης αποτελεί την Τοπική Κοινότητα Δήμητρας  που υπάγεται στη Δημοτική Ενότητα Νέας Ζίχνης του Δήμου Νέας Ζίχνης.

## Απογραφές πληθυσμού

## Προσωπικότητες

;Γεννήθηκαν στην Δήμητρα
* Λευτέρης Αβραμάκης, Έλληνας Βουλευτής
* Λάζαρος Ασίκογλου (1931), Έλληνας συγγραφέας

## Εξωτερικοί σύνδεσμοι

* Η Δήμητρα Σερρών από ψηλά στο https://www.youtube.com

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
XVideos

Το **XVideos** είναι ιστοσελίδα δημοσίευσης και προβολής πορνογραφικών βίντεο. Η ιστοσελίδα ανήκει στην τσεχική εταιρεία WGCZ Holding. Τον Απρίλιο του 2019, ήταν η 47η μεγαλύτερη ιστοσελίδα με βάση τον αριθμό επισκεπτών.

Το 2012, εκτιμήθηκε ότι στην ιστοσελίδα προβαλλόταν υλικό που ξεπερνά σε μέγεθος το 1 τεραμπάιτ το δευτερόλεπτο.

Η WGCZ Holding είναι ο κάτοχος του δικτύου ιστοσελίδων Bang Bros, ενώ στην ίδια εταιρεία ανήκει το περιοδικό Penthouse και τα σχετιζόμενα περιουσιακά του στοιχεία.

## Ιστορία
Το XVideos λειτουργεί ως ιστοσελίδα συγκέντρωσης πορνογραφικών βίντεο, δίνοντας πρόσβαση σε περιεχόμενο για ενήλικες με παρόμοιο τρόπο όπως κάνει το YouTube για γενικό περιεχόμενο. Εκτός από επαγγελματικά βίντεο, η ιστοσελίδα φιλοξενεί ερασιτεχνικά βίντεο και άλλους τύπους περιεχομένου. Το 2012, το XVideos ήταν η μεγαλύτερη πορνογραφική ιστοσελίδα στον κόσμο, με πάνω από 100 δισεκατομμύρια σελιδοπροβολές τον μήνα. Ο Φάμπιαν Τύλμαν, ιδιοκτήτης της MindGeek, προσπάθησε να εξαγοράσει το XVideos το 2012 για να δημιουργήσει μονοπώλιο σε ιστοσελίδες πορνογραφικού περιεχομένου. Ο γάλλος ιδιοκτήτης του XVideos αρνήθηκε μια προσφορά εξαγοράς που ξεπερνούσε τα 120 εκατομμύρια δολάρια, λέγοντας "Λυπάμαι, πρέπει να φύγω για να παίξω *[[Diablo II]]*." Το 2014, το XVideos προσπάθησε ανεπιτυχώς να πιέσει τους παρόχους περιεχομένου να δεσμεύσουν ή να αποσύρουν το δικαίωμα τους να διαγράφουν βίντεο από τον λογαριασμό τους.

## Επισκέψεις και κατάταξη
Σύμφωνα με την SimilarWeb, τον Δεκέμβριο του 2018 το XVideos ήταν η 10η δημοφιλέστερη σελίδα στο διαδίκτυο και η πιο δημοφιλέστερη ιστοσελίδα περιεχομένου για ενήλικες.

## Λογοκρισία

### Ινδία
Το 2015, η ιστοσελίδα ήταν στόχος της Ινδικής κυβέρνησης, συμπεριλαμβάνοντας τη σε ένα κατάλογο με 857 "πορνογραφικές" ιστοσελίδες, περιλαμβάνοντας και μη πορνογραφικές ιστοσελίδες όπως το CollegeHumor. Το 2018, μεγάλοι πάροχοι διαδικτυακών υπηρεσιών μπλόκαραν την πρόσβαση στο XVideos και άλλες πορνογραφικές ιστοσελίδες.

### Μαλαισία
Το 2015, η Μαλαισιακή κυβέρνηση μπλόκαρε το XVideos κατηγορώντας το για παραβίαση του Νόμου Επικοινωνίας και Πολυμέσων του 1998, ο οποίος απαγορεύει την ψηφιακή διανομή "άσεμνου περιεχομένου".

### Φιλιππίνες
Στις 14 Ιανουαρίου 2017, ο πρόεδρος της χώρας Ροντρίγκο Ντουτέρτε μπλόκαρε το XVideos ως μέρος του Νόμου κατά της παιδικής πορνογραφίας, γνωστός επίσης ως Νόμος της Δημοκρατίας 9775. 

### Βενεζουέλα
Στις 14 Ιουνίου 2018, η κρατική εταιρεία παροχής τηλεπικοινωνιακών και διαδικτυακών υπηρεσιών CANTV μπλόκαρε την πρόσβαση στην ιστοσελίδα χωρίς να δώσει κάποια εξήγηση για το συμβάν.

## Παραπομπές


Κατηγορία:Ερωτικοί και πορνογραφικοί ιστότοποι
Δεν νιώθω άνετα σ' αυτόν τον κόσμο πια

Το ***Δεν νιώθω άνετα σ' αυτόν τον κόσμο πια*** (αγγλικά: ***I Don't Feel at Home in This World Anymore***) είναι αμερικανική ταινία θρίλερ κωμωδίας που γράφτηκε και σκηνοθετήθηκε από τον Μέικον Μπλερ στο σκηνοθετικό του ντεμπούτο. Πρωταγωνιστούν η Μέλανι Λίνσκι, ο Ελάιτζα Γουντ, ο Ντέιβιντ Γιόι, η Τζέιν Λιβάι και ο Ντέβον Γκρέι. Ο τίτλος της ταινίας προέρχεται από ένα παλιό τραγούδι του Ευαγγελίου "Δεν Νιώθω Άνετα σ' Αυτόν τον Κόσμο Πια", το οποίο ήταν πολύ δημοφιλές από τους τραγουδιστές της χώρας Carter Family και Woody Guthrie.

Η ταινία είχε την παγκόσμια πρεμιέρα της στο Φεστιβάλ Κινηματογράφου Σάντανς στις 19 Ιανουαρίου 2017. Συνέχισε να κερδίζει το μεγάλο βραβείο της κριτικής επιτροπής για τον διαγωνισμό των ΗΠΑ για τα δραματικά διαγωνίσματα. Κυκλοφόρησε από την Netflix στις 24 Φεβρουαρίου 2017.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2017
Κατηγορία:Αμερικανικές ασπρόμαυρες ταινίες
Κατηγορία:Αμερικανικές ταινίες
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Αμερικανικές αστυνομικές ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες του Netflix
Κατηγορία:Ταινίες που αφορούν την εκδίκηση
Κατηγορία:Ταινίες γυρισμένες στο Όρεγκον
Χάρης Γρηγορόπουλος

Ο **Χάρης (Χαρίσιος) Γρηγορόπουλος** (Αθήνα, 10 Φεβρουαρίου 1964) είναι Έλληνας ηθοποιός.

## Βιογραφικό
Έκανε τις πρώτες του εμφανίσεις στην τηλεόραση στις αρχές τις δεκαετίας του 1990 κάνοντας εμφανίσεις σε διάφορες σειρές μεταξύ των οποίων *[[Οι Απαράδεκτοι|Οι απάραδεκτοι]]*, *Μπελάδες για δύο* και *[[Αχ! Ελένη]]*. Τη σεζόν 1993-1994 πρωταγωνίστησε στην κωμική σειρά *Βαρβαρότητες* στον ANT1 στο ρόλο του Λευτέρη, ενώ ακολούθησαν κάποιες εμφανίσεις στις σειρές *[[Τμήμα Ηθών (σειρά)|Τμήμα ηθών]]* και *Τα χαμένα γράμματα*. Την σεζόν 1998-1999 έλαβε μέρος στην δραματική σειρά *[[Το σημάδι του έρωτα]]* ενώ την επόμενη σεζόν συμμετείχε στο βασικό καστ των κωμικών σειρών *[[Κρις Κρος|Κρις κρος]]* και *Μη μαδάς τη Μαργαρίτα*.

Έγινε ευρύτερα γνωστός το 2003 μέσω της συμμετοχής της στην κωμική σειρά του Χάρη Ρώμα και της Άννας Χατζησοφιά *[[Το καφέ της Χαράς]]*. Εκεί για τρεις σεζόν υποδύθηκε τον Τρελαντώνη, που αποτελεί έναν από τους πιο δημοφιλείς χαρακτήρες της σειράς. Από το 2016 μέχρι σήμερα είχε ένα από τους πρωταγωνιστικούς ρόλους στην καθημερινή κωμική σειρά *[[Έλα στη θέση μου]]* υποδυόμενος τον Θόδωρο Αντύπα. Τη σεζόν 2019-2021, πέρα από την παρουσία του στον τέταρτο και πέμπτο κύκλο του *Έλα στη θέση μου*, συμμετείχε στον νέο κύκλο επεισοδίων της σειράς *Το καφέ της Χαράς* για 6 επεισόδια, επαναφέροντας τον χαρακτήρα του Τρελαντώνη. Το 2022 ανακοινώθηκε ότι θα συμμετάσχει στη σειρά *Τρία μίλια* η οποία θα προβληθεί στο Star Channel.

Στον κινηματογράφο συμμετείχε το 1994 στη ταινία *Μεταίχμιο* και το 1996 στην ταινία *Ο οργασμός της αγελάδας*. Το 1999 συμμετείχε στην επιτυχημένη ταινία των Μιχάλη Ρέππα και Θανάση Παπαθανασίου *[[Safe Sex]]*. Το 2001 συνεργάστηκε και πάλι με το συγγραφικό δίδυμο Ρέππα-Παπαθανασίου στην ταινία *[[Το κλάμα βγήκε απ' τον παράδεισο]]*.

Ασχολείται και με την μεταγλώττιση από το 1992.

## Προσωπική ζωή
Ήταν παντρεμένος με την ηθοποιό Φωτεινή Ντεμίρη από το 1994 έως τον χωρισμό τους το 2024, και έχουν 2 παιδιά.

## Φιλμογραφία

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί φωνής
Κατηγορία:Έλληνες κωμικοί
Μαρία Άννα της Βαυαρίας (1551-1608)

Η **Μαρία Άννα** (γερμ. *Maria Anna*, 21 Μαρτίου 1551 - 29 Απριλίου 1608) από τον Οίκο του Βίττελσμπαχ ήταν κόρη του Δούκα της Βαυαρίας και με τον γάμο της έγινε Αρχιδούκισσα της Αυστρίας.

## Βιογραφία
Ήταν η μόνη κόρη του Αλβέρτου Ε΄ της Βαυαρίας και της Άννας των Αψβούργων, κόρης του Φερδινάνδου Α΄ της Γερμανίας.

Έλαβε τη βασική εκπαίδευση στα Λατινικά και στη θρησκεία και υψηλή παιδεία στη μουσική, μάλλον από τον Ορλάντο ντι Λάσσο. Ο γάμος της έγινε στη Βιέννη με τον θείο της Κάρολο Β΄ της Αυστρίας, ο οποίος ήθελε την υποστήριξη της Βαυαρίας, αλλά και η Βαυαρία ήθελε έναν εκπρόσωπό της στη Βιέννη. Το ζεύγος είχε καλή σχέση. Η Μαρία Άννα ήταν αξιόπιστη, φιλόδοξη και μεγάλη εραστής της επίδειξης και της εξουσίας· πιο πολύ αφοσιωμένη Καθολική. Συμμετείχε στην πολιτική και ωφέλησε τις υποθέσεις του συζύγου της με μία ισχυρή Αντιμεταρρύθμιση. Συνέχισε τις σπουδές της στη μουσική, ευεργέτησε τη σχολή Ιησουιτών στο Γκρατς και πέρασε τον χρόνο της με προσευχές και αγαθοεργίες. Όταν το 1590 απεβίωσε ο Κάρολος Β΄, συνέχισε να συμμετέχει στη πολιτική ως σύμβουλος του γιου της και ενθάρρυνε αυτόν να συνεχίσει την Αντιμεταρρύθμιση και να εργαστεί εναντίον των Προτεσταντών, κληρικών και ευγενών.

Το 1608 αποσύρθηκε στη Μονή της Αγ. Κλάρας στο Γκρατς. Απεβίωσε 57 ετών· έχει διατηρηθεί μέρος της αλληλογραφίας της.

## Οικογένεια
Παντρεύτηκε το 1571 με τον θείο της Κάρολο Β΄ της Έσω Αυστρίας και είχε τέκνα:
* Φερδινάνδος (15 Ιουλίου - 3 Αυγούστου 1572).
*Άννα (1573-1598), παντρεύτηκε τον Σιγισμούνδο Γ΄ της Πολωνίας-Λιθουανίας και της Σουηδίας. Ήταν η πρώτη σύζυγός του.
* Μαρία Χριστίνα (1574-1621), παντρεύτηκε τον Σιγισμούνδο Μπάτορυ, Πρίγκιπα της Τρανσυλβανίας.
* Αικατερίνη Ρενάτα (1576-1599).
*Ελισάβετ (1577-1586.
* Φερδινάνδος Β΄ (1578-1637), διαδέχθηκε τα δύο τέκνα του θείου του Μαξιμιλιανού Β΄ που δεν είχαν κάνει γάμους.
*Κάρολος (1579-1580).
*Γρηγορία Μαξιμιλιανή (1581-1597).
* Ελεονώρα (1582-1620), μοναχή.
* Μαξιμιλιανός Ερνέστος (1583-1616), ιππότης του Τευτονικού Τάγματος.
* Μαργαρίτα (1584-1611), παντρεύτηκε τον Φίλιππο Γ΄ της Ισπανίας.
* Λεοπόλδος Ε΄ (1586-1932), Αρχιδούκας της Πέραν Αυστρίας (Τυρόλου, κά), Επίσκοπος Πάσσαου και Στρασβούργου.
* Κωνσταντία (1588-1631), παντρεύτηκε τον Σιγισμούνδο Γ΄ της Πολωνίας-Λιθουανίας και της Σουηδίας. Ήταν η δεύτερη σύζυγός του μετά την αδελφή της Άννα.
* Μαρία Μαγδαληνή (1589-1631), παντρεύτηκε τον Κόζιμο Β΄ των Μεδίκων, Μεγάλο Δούκα της Τοσκάνης.
* Κάρολος ο ''Υστερότοκος'' (1590-1624), Μεγάλος Μάγιστρος του Τευτονικού Τάγματος, Επίσκοπος Βρότσουαφ και Μπρίξεν.

## Πρόγονοι





## Παραπομπές


## Πηγές
* HAMANN, Brigitte, Die Habsburger: Ein Biografisches Lexicon (Munich: Piper, 1988).
* SÁNCHEZ, Magdalena, (2000) A Woman's Influence: Archduchess Maria of Bavaria and the Spanish Habsburgs. In C. Kent, T.K. Wolber, C.M.K. Hewitt (Eds.) The lion and the eagle: interdisciplinary essays on German-Spanish relations over the centuries (pp. 91–107). New York: Berghahn Books.

Κατηγορία:Οίκος του Βίττελσμπαχ
Αέρα! Αέρα! Αέρα!

Το ***Αέρα! Αέρα! Αέρα!*** είναι ελληνική ταινία του 1972 σε σκηνοθεσία Κώστα Ανδρίτσου. Πρωταγωνιστούν οι: Γιάννης Βόγλης, Ξένια Καλογεροπούλου και Πέτρος Φυσσούν.

## Πλοκή
Η πλοκή της ταινίας βασίζεται στην εναρκτήρια φάση του Ελληνοϊταλικού Πολέμου (Οκτώβριος/Νοέμβριος 1940) όπου οι πρωταγωνιστές εγκλωβίζονται κατά την ιταλική επίθεση στην Αλβανία. Η ταινία ανήκει σε μια σειρά πατριωτικών ταινιών που γυρίστηκαν στην εποχή της χούντας. Ο τίτλος προέρχεται από τη δημοφιλή ελληνική πολεμική κραυγή της εποχής εκείνης, «Αέρα!».

## Διανομή ρόλων
* Γιάννης Βόγλης ως Πέτρος**'
* [[Χρήστος Νέγκας]] ως Αλέξης
* [[Γιάννης Γκιωνάκης]] ως Στράτος
* [[Πέτρος Φυσσούν]] ως Συμεών
* [[Θανάσης Μυλωνάς]] ως Νότης
* [[Δημήτρης Μπισλάνης]] ως Στάθης Γκιόκας
* [[Ξένια Καλογεροπούλου]] ως Μαρία**'

## Εξωτερικοί σύνδεσμοι
* 
* Σελίδα για την ταινία στην βάση δεδομένων του Βρετανικού Ινστιτούτου Κινηματογράφου
## Παραπομπές


Κατηγορία:Ελληνοϊταλικός Πόλεμος
Κατηγορία:Ταινίες Β΄ Παγκοσμίου Πολέμου
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1970
Κατηγορία:Ταινίες του 1972
Κατηγορία:Ταινίες σε σκηνοθεσία Κώστα Ανδρίτσου
Κατηγορία:Ταινίες σε σενάριο Ντίνου Δημόπουλου
Κατηγορία:Ταινίες με μουσική σύνθεση Κώστα Καπνίση
Κατηγορία:Ταινίες γυρισμένες στην Ελλάδα
Κατηγορία:Ελληνικές πολεμικές ταινίες
Life in a Day (ταινία, 2011)

Το ***Life in a Day*** (ελληνικα: ***Η ζωή σε μια μέρα***) είναι μια ταινία δράματος/ντοκιμαντέρ που περιλαμβάνει μια οργανωμένη σειρά βίντεο κλιπ που έχουν επιλεγεί από 80.000 κλιπ βιντεο που έχουν υποβληθεί στον ιστότοπο κοινής χρήσης βίντεο YouTube, τα κλιπ που δείχνουν αντίστοιχα περιστατικά από όλο τον κόσμο σε μια μέρα την 24η Ιουλίου του 2010.

Η ταινία είναι διαρκειας 94 λεπτων και 53 δευτερόλεπτων και περιλαμβάνει σκηνές που έχουν επιλεγεί από 4.500 ώρες σε 80.000 υποβολές από 192 έθνη. Η ολοκληρωμένη ταινία έκανε το ντεμπούτο του στο Φεστιβάλ Κινηματογράφου Σάντανς στις 27 Ιανουαρίου του 2011 και η πρεμιέρα κυκλοφόρησε ζωντανά στο YouTube. Στις 31 Οκτωβρίου 2011, το YouTube ανακοίνωσε ότι το Life in a Day θα είναι διαθέσιμο για προβολή στην ιστοσελίδα της δωρεάν και σε DVD.

## Παραπομπές


## Εξωτερικοί σύνδεσμοι
* 
* Full-length film on YouTube (WebCite archive)
* 
* 
* 
* 
* 

Κατηγορία:YouTube (βίντεο)
Κατηγορία:Ταινίες της Scott Free Productions
Κατηγορία:Ταινίες του 2011
Λίμνη Εζερέτσκο

Η **Εζερέτσκο** () ή **Λίμνη του Έζερετς**, είναι λίμνη της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς και στον Δήμο Σάμπλα. Απέχει 1 χιλιόμετρο από το χωριό Έζερετς και 4 από την κωμόπολη Σάμπλα. Παλαιότερα ήταν γνωστή με το όνομα **Σάτουλμους** (Сатълмъш).

Η λίμνη έχει τη μορφή τεντωμένου λατινικού γράμματος «S» από τα βορειοδυτικά στα νοτιοανατολικά, το μήκος της είναι 2,1 χιλιόμετρα και το μέγιστο πλάτος στα νοτιοανατολικά φτάνει τα 300 μέτρα. Η έκτασή της είναι 0,72 τετρ. χιλιόμετρα, έχει μέγιστο βάθος 9 μ.. Μια στενή λωρίδα άμμου μήκους 120 μέτρων τη χωρίζει από τη Μαύρη Θάλασσα.

Το νοτιοανατολικό άκρο της συνδέεται με τη Λίμνη Σαμπλένσκο μέσω ενός τεχνητού καναλιού μήκους περίπου 200 μέτρων, και οι δυο λίμνες προστατεύονται από τη συνθήκη Ραμσάρ. Τροφοδοτείται κυρίως από πηγαία νερά, για αυτό και το νερό της είναι γλυκό.

## Παραπομπές


Κατηγορία:Λίμνες της Βουλγαρίας
Κατηγορία:Επαρχία Ντόμπριτς
Κατηγορία:Φυσικά καταφύγια στη Βουλγαρία
Μαρία Άννα της Βαυαρίας (1574-1616)

Η **Μαρία Άννα** (γερμ. *Maria Anna*, 18 Δεκεμβρίου 1574 - 8 Μαρτίου 1615) από τον Οίκο των Βίττελσμπαχ ήταν κόρη του Δούκα της Βαυαρίας και με τον γάμο της έγινε αρχιδούκισσα της Έσω Αυστρίας.

## Βιογραφία
Ήταν η πρώτη κόρη του Γουλιέλμου Ε΄ της Βαυαρίας και της Ρενάτας, κόρης του Φραγκίσκου Α΄ της Λωρραίνης.

Ο γάμος της με τον εξάδελφό της, Φερδινάνδο Β΄, έγινε στον Καθεδρικό του Γκρατς. Η συζυγία επιβεβαίωσε τη συμμαχία των Αψβούργων με τους Βίττελσμπαχ. Η Μαρία Άννα δεν παρενέβη στην πολιτική και έζησε στο πλάι του συζύγου της.

Απεβίωσε 42 ετών και τάφηκε στο μαυσωλείο πλησίον του Καθεδρικού του Γκρατς. Τρία έτη μετά ο σύζυγός της έγινε βασιλιάς της Ουγγαρίας, Βοημίας & Γερμανίας.

## Οικογένεια
Παντρεύτηκε τον Φερδινάνδο Β΄ της Αγίας Ρωμαϊκής Αυτοκρατορίας και είχε τέκνα:
* Ιωάννης Κάρολος (1605 - 1619).
*Φερδινάνδος Γ΄ (1608 - 1657), Αρχιδούκας της Κάτω & Έσω Αυστρίας και αυτοκράτορας της Αγίας Ρωμαϊκής Αυτοκρατορίας.
* Μαρία Άννα (1610 - 1665), παντρεύτηκε τον Μαξιμιλιανό Α΄ της Βαυαρίας.
* Καικιλία Ρενάτα (1611 - 1644), παντρεύτηκε τον Βλαδίσλαο Δ΄ της Πολωνίας-Λιθουανίας και εκλεγμένο Αυτοκράτορα της Ρωσίας.
* Λεοπόλδος Γουλιέλμος (1614 - 1662), Αρχιδούκας της Αυστρίας, στρατιωτικός διοικητής, κυβερνήτης των Ισπανικών Κάτω Χωρών.

## Πρόγονοι





## Παραπομπές


## Πηγές
* Constantin von Wurzbach: Habsburg, Maria Anna von Bayern in: Biographisches Lexikon des Kaiserthums Oesterreich, vol 7, ed L. C. Zamarski, Vienna 1861, p. 23 on-line [retrieved 8 April 2015].
* Hellmut Andics: Die Frauen der Habsburger. Heyne, Munich 1997.
* Richard Reifenscheid: Die Habsburger in Lebensbildern. Piper, 2007.

Κατηγορία:Οίκος του Βίττελσμπαχ
Κατηγορία:Πριγκίπισσες της Αυστρίας
Κατηγορία:Δούκισσες της Βαυαρίας
Αντίλ Τσαρτσάνι

Ο **Αντίλ Τσαρτσάνι** (, 15 Μαΐου 1922 – 13 Οκτωβρίου 1997) ήταν Αλβανός πολιτικός ο οποίος διετέλεσε 24ος πρωθυπουργός της Αλβανίας στο κομμουνιστικό καθεστώς υπό την ηγεσία του Ενβέρ Χότζα και του Ραμίζ Αλία, από το 1981 μέχρι το 1991. 

## Βιογραφία
Ο Τσαρτσάνι γεννήθηκε στη Φούσα-Μπάρντα στην Επαρχία του Αργυροκάστρου της Αλβανίας. Κατά τη διάρκεια του Β΄ Παγκόσμιου Πολέμου, πολέμησε με τις παρτιζανικές δυνάμεις ενάντια στους Ιταλούς φασίστες και εντάχθηκε στο Κομμουνιστικό Κόμμα και στην κυβέρνηση που σχημάτισε μετά τον πόλεμο. Έγινε Υπουργός Εξορύξεων τη δεκαετία του 1950, συμμετείχε στο Πολιτικό Γραφείο του Κόμματος Εργασίας της Αλβανίας στη δεκαετία του 1960 και το 1981 έγινε πρώτος Αντιπρόεδρος της Κυβέρνησης. 

Στις 18 Δεκεμβρίου 1981, αμέσως μετά τον ξαφνικό θάνατο του Μεχμέτ Σέχου, ο Τσαρτσάνι έγινε ο 24ος πρωθυπουργός της Αλβανίας. Έμεινε στη θέση αυτή μέχρις ότου η κομμουνιστική κυβέρνηση έπεσε το 1991, όταν παραιτήθηκε μετά την καταστροφή του αγάλματος του Ένβερ Χότζα, του κομμουνιστή ηγέτη της Αλβανίας από τη δεκαετία του 1940 μέχρι τη δεκαετία του 1980, από εξαγριωμένους διαδηλωτές. Ωστόσο, ο Τσαρτσάνι εκλέχθηκε στο κοινοβούλιο εκείνο το έτος και έδωσε την εναρκτήρια ομιλία. 

## Μετά το 1991
Στις 21 Μαΐου του 1994, ο Τσαρτσάνι δικάστηκε για κατάχρηση εξουσίας, μαζί με τον Ραμίζ Αλία. Δικάστηκε, κρίθηκε ένοχος και καταδικάστηκε σε φυλάκιση. Η ποινή του μετατράπηκε σε πενταετή κατ' οίκον περιορισμό, καθώς άρχισε να πάσχει από προβλήματα υγείας. Πέθανε ενώ βρισκόταν σε κατ' οίκον περιορισμό στα Τίρανα. 

## Παραπομπές


Κατηγορία:Πρωθυπουργοί της Αλβανίας
Ελισάβετ Χριστίνα του Μπράουνσβαϊγκ-Βόλφενμπυτελ

Η **Ελισάβετ Χριστίνα** (γερμ. *Elisabet Christine*, 28 Αυγούστου 1691 - 21 Δεκεμβρίου 1750) από τον Οίκο των Γουέλφων ήταν κόρη του Δούκα του Μπράουνσβαϊγκ-Λύνμεπουργκ-Βόλφενμπυτελ και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

## Βιογραφία
Ήταν η πρώτη κόρη του Λουδοβίκου Ροδόλφου του Μπράουνσβαϊγκ-Λύνεμπουργκ-Βόλφενμπυτελ και της Χριστίνας Λουίζας, κόρης του Αλβέρτου Ερνέστου Α΄ του Έττινγκεν-Έττινγκεν.

## Οικογένεια
Παντρεύτηκε το 1708 τον Κάρολο ΣΤ΄ της Αγίας Ρωμαϊκής Αυτοκρατορίας και είχε τέκνα:
* Λεοπόλδος Ιωάννης (13 Απριλίου - 4 Νοεμβρίου 1716).
*Μαρία Θηρεσία (1717 - 1780), Αρχιδούκισσα της Αυστρίας και Βασίλισσα της Ουγγαρίας, Βοημίας & Γερμανίας. Παντρεύτηκε τον Φραγκίσκο Γ΄ της Λωρραίνης.
* Μαρία Άννα (1718 - 1744), Κυβερνήτης των Αυστριακών Κάτω Χωρών.
*Μαρία Αμαλία (1724 - 1730).

## Πηγές
* Ingrao, Charles W.; Thomas, Andrew L. (2004). "Piety and Power: The Empresses-Consort of the High Baroque". In Campbell Orr, Clarissa (ed.). Queenship in Europe 1660-1815: The Role of the Consort. Cambridge University Press. pp. 107–130. ISBN 0-521-81422-7.

## Παραπομπές


Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Βασίλισσες της Σικελίας
Κατηγορία:Βασίλισσες της Νάπολης
Κατηγορία:Οίκος των Γουέλφων
Κατηγορία:Βασιλομήτωρ
Κατηγορία:Δούκισσες της Βουργουνδίας
Κατηγορία:Δούκισσες του Λουξεμβούργου
Κατηγορία:Δούκισσες του Μιλάνου
Κατηγορία:Δούκισσες της Πάρμας
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Η Γυμνή Ταξιαρχία

***Η γυμνή ταξιαρχία*** (πρωτότυπος αγγλικός τίτλος: ***The Naked Brigade***) είναι ελληνοαμερικανική ταινία του 1965, σε σκηνοθεσία του Μόρι Ντέξτερ. Πρωταγωνιστές είναι η Σίρλεϊ Ίτον, ο Κεν Σκοτ και η Μαίρη Χρονοπούλου. Το σενάριο αφορά μια Βρετανίδα που παγιδεύεται στην Κρήτη κατά την διάρκεια του Β΄ Παγκοσμίου Πολέμου.

## Πλοκή
Κατά την εισβολή των γερμανών στην Κρήτη το 1941, μια Βρετανίδα παγιδεύεται στο νησί. Τελικά αυτή συντάσσεται με τους αγωνιστές της Αντίστασης.

## Ηθοποιοί
Στα αριστερά εμφανίζεται ο ηθοποιός και δεξιά της παύλας ο χαρακτήρας που υποδύεται.

* Σίρλεϊ Ίτον - Νταϊάνα Φόρσιθ**'
* [[Κεν Στοτ|Κεν Σκοτ]] - Χρήστος**'
* Μαίρη Χρονοπούλου - Κατίνα
* Τζον Χόλαντ - ταγματάρχης Χάμιλτον
* Σόνια Ζωίδου - Αθηνά
* Κώστας Μπαλαδήμας - Μανωλακάκης
* Γκίκας Μπινιάρης - Σταύρος Καραγιάννης
* Χριστόφορος Χειμάρας - Σπύρος Καραγιάννης
* Πάτρικ Κάβανο - Μπέντλεϊ
* Σωκράτης Κορρές - Λευτέρης Καραγιάννης
* Καρλ Νουρκ - καθηγητής Φόρσιθ**
* Νίκος Παπακωνσταντίνου - στρατηγός Χάιλμαν
* Κλάιβ Ράσελ - δεκανέας Ριντ
* Άρης Βλαχόπουλος - πατήρ Νικόλαος
* Ελένη Ζαφειρίου - Σοφία
* Ζαννίνο - Γιάννης Καραγιάννης

## Παραγωγή
Η ταινία γυρίστηκε στην Ελλάδα, σε στούντιο της Αθήνας. 

## Παραπομπές


## Εξωτερικοί σύνδεσμοι
* 
* *[https://www.themoviedb.org/movie/297748-the-naked-brigade Η γυμνή ταξιαρχία]* στην TMDb

Κατηγορία:Ταινίες του 1965
Κατηγορία:Ελληνικές ταινίες της δεκαετίας 1960
Κατηγορία:Αμερικανικές ταινίες της δεκαετίας 1960
Κατηγορία:Αγγλόφωνες ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μενέλαου Θεοφανίδη
Για μια χούφτα τουρίστριες

Το ***Για μια χούφτα τουρίστριες*** είναι ελληνική κωμική ταινία του 1971 σε σκηνοθεσία Ερρίκου Θαλασσινού και σενάριο Πάνου Κοντέλλη. Πρωταγωνιστούν οι: Αλέκος Αλεξανδράκης, Καίτη Παπανίκα και Κατερίνα Γιουλάκη.

## Πλοκή
Η Ελέν Φουρό, κόρη ενός πλούσιου επιχειρηματία από τη Γαλλία που δραστηριοποιείται στη βιομηχανία του κάμπινγκ, πηγαίνει σε ένα ελληνικό νησί αναζητώντας κατάλληλη περιοχή για εγκατάσταση κατασκηνώσεων. Αυτή η επίσκεψη δημιουργεί έντονη διαμάχη ανάμεσα σε δύο παραθαλάσσια χωριουδάκια, το καθένα από τα οποία διεκδικεί για λογαριασμό του αυτή την τουριστική αξιοποίηση και εκμετάλλευση.

Στη σύγκρουση πρωτοστατούν οι πρόεδροι των κοινοτήτων – ο Μενέλαος από το Μαριδοχώρι και η Τίνα από το Κεφαλοχώρι – ενώ στη διαμάχη εμπλέκεται άθελά του κι ο αφελής Χαρίτος, του οποίου η θέση είναι εξαιρετικά δυσχερής, διότι είναι μεν κάτοικος Κεφαλοχωρίου, αλλά υπάλληλος στην κοινότητα Μαριδοχωρίου, όπου και εργάζεται ως υπάλληλος στο φαρμακείο του Μενέλαου, του προέδρου της κοινότητας.  Παράλληλα, ο Χαρίτος, που διατηρεί ερωτικό δεσμό με την Κατίνα, είναι ερωτευμένος με την Έλεν, την οποία πολιορκεί.

Ο πατέρας του Χαρίτου λίγο μετά τον πόλεμο, είχε σκοτωθεί πατώντας μια νάρκη. Η μοίρα επιφυλάσσει στον Χαρίτο να πατήσει και ο ίδιος νάρκη σε ένα παλιό ναρκοπέδιο δίπλα στην παραλία, όπου έχει πάει για να παρακολουθήσει την Ελέν και τις Γαλλίδες φίλες της που κάνουν μπάνιο.

## Διανομή ρόλων
* Αλέκος Αλεξανδράκης ως *Μενέλαος*
* Καίτη Παπανίκα ως *Ελέν Φουρό*
* Κατερίνα Γιουλάκη ως *Τίνα*
* Σωτήρης Μουστάκας ως *ενωμοτάρχης*
* Στέφανος Στρατηγός ως Πίτερ
* Θόδωρος Κατσαδράμης ως *Χαρίτος*
* Ελένη Ανουσάκη ως *Κατίνα*
* Αθηνά Μερτύρη ως *Ξανθίππη*
* Έλενα Τσαλδάρη ως *Λαμπρινή*

## Παραγωγή
Η ταινία έκανε πρεμιέρα στις κινηματογραφικές αίθουσες στις 14 Ιουλίου 1971 κόβοντας 134.588 εισιτήρια .

## Γυρίσματα
Η ταινία έχει γυριστεί στη Μήθυμνα της Λέσβου.Υπάρχουν πλήθος σκηνές, πανοραμικές, του λιμανιού, του κάστρου, των στενών της πόλης, του ξενοδοχείου «Δελφίνια» κ.α.  Επίσης γυρίστηκε στην Πέτρα και στην Αγία Παρασκευή Λέσβου καθώς και στο γραφικό λιμανάκι της Σκάλας Πολιχνίτου.
## Παραπομπές


## Εξωτερικοί σύνδεσμοι
* 

Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε σενάριο Πάνου Κοντέλη
Κατηγορία:Ταινίες σε παραγωγή Τζέιμς Πάρις
Κατηγορία:Ταινίες με μουσική σύνθεση Γιώργου Κατσαρού
Φλάμπουρας

Ο **Φλάμπουρας** είναι η παραδοσιακή σημαία των Σαρακατσάνων, ελληνικής πληθυσμιακής υποομάδας που κατοικεί στην Ελλάδα αλλά και στις γύρω χώρες της νοτιοανατολικής Ευρώπης (Βουλγαρία, Αλβανία και Βόρεια Μακεδονία, ενώ υπάρχουν αναφορές για παρουσία τους και στο Κόσοβο, την Σερβία και την Ρουμανία). Η σημαία περιέχει ένα κόκκινο σύνορο, περικλείοντας ένα άσπρο ορθογώνιο. Μέσα στο άσπρο ορθογώνιο υπάρχει ένας μεγάλος κίτρινος σταυρός, ενώ στο σκούρο κόκκινο τετράγωνο υπάρχει ακόμη ένας κίτρινος σταυρός (μικρότερου ύψους αλλά μεγαλύτερου πάχους).

## Γκαλερί

SarakatsaniFlag.jpg|
 


## Παραπομπές

Κατηγορία:Σημαίες
Φοινίκια

Τα **φοινίκια** είναι τύπος ελληνικού μπισκότου. Τρώγεται και ως επιδόρπιο. Τα κύρια συστατικά του είναι: μέλι, χυμός πορτοκάλι, αμύγδαλα και σιτηρά

## Παραπομπές

Κατηγορία:Ελληνικά επιδόρπια
Κλαυδία Φηλικίτη της Αυστρίας

Η **Κλαυδία Φηλικίτη** (γερμ. *Claudia Felizitas von Österreich-Tirol*, 30 Μαΐου 1653 - 8 Απριλίου 1676) από τον Οίκο των Αψβούργων ήταν κόρη του Αρχιδούκα της Αυστρίας και με τον γάμο της έγινε αυτοκράτειρα της Αγίας Ρωμαϊκής Αυτοκρατορίας.

## Βιογραφία
Γεννήθηκε στο Ίννσμπρουκ της Αυστρίας και ήταν το πρώτο και μόνο (επιζών της ενηλικίωσης) τέκνο του Φερδινάνδου Καρόλου αρχιδούκα της Πέραν Αυστρίας και της Άννας των Μεδίκων, κόρης του Κόζιμο Β΄ δούκα της Τοσκάνης.

## Οικογένεια
Παντρεύτηκε το 1673 τον 2ο εξάδελφό της, Λεοπόλδο Α΄ της Αγίας Ρωμαϊκής Αυτοκρατορίας και απέκτησαν δύο κόρες, που απεβίωσαν σε βρεφική ηλικία:
* *Άννα Μαρία Ιωσηφίνα* Θηρεσία Αντωνία Δομινίκη Σαβερία Δωροθέα (11 Σεπτεμβρίου – 22 Δεκεμβρίου 1674)
* *Μαρία Ιωσηφίνα Κλημεντίνη* Άννα Γαβριέλλα Αντωνία Φραγκίσκη Δομινίκη Θηρεσία Εύα Πλακιδία (1675 – 1676).

Η Κλαυδία Φελίσιτας πέθανε από φυματίωση σε ηλικία 22 ετών στη Βιέννη, μερικούς μήνες μετά τη γέννηση της δεύτερης κόρης της. Τρεις μήνες μετά απεβίωσε και η δεύτερη κόρη της και το Σεπτέμβριο του ίδιου έτους απεβίωσε η μητέρα της Άννα των Μεδίκων.

Η σορός της τάφηκε στη Δομινικανή Εκκλησία της Βιέννης, και η καρδιά της στην Αυτοκρατορική Κρύπτη.

## Πηγές
* Coxe, Guglielmo (1824). *Storia della Casa d’Austria da Rodolfo di Apsburgo alla morte di Leopoldo II*. Milan., vol. IV., pp. 308–309, 446 p. online
* Czeike, F. (1992). *Historisches Lexikon Wien*. Vienna: Kremayr und Scheriau. ISBN 978-3-21-800543-2., 623 p. online

## Παραπομπές


Κατηγορία:Αυτοκράτειρες της Αγίας Ρωμαϊκής Αυτοκρατορίας
Κατηγορία:Οίκος των Αψβούργων
Κατηγορία:Βασίλισσες της Ιταλίας
Κατηγορία:Βασίλισσες της Γερμανίας
Κατηγορία:Βασίλισσες της Ουγγαρίας (σύζυγοι βασιλέων)
Ελληνικό φεστιβάλ

[μικρογραφία|[Σουβλάκι|Σουβλάκια στη σχάρα κατά τη διάρκεια του ελληνικού φεστιβάλ 2011 στο Πισκάταγουεϊ του Νιου Τζέρσεϊ στις 15 Μαΐου 2011]]
Το **ελληνικό φεστιβάλ** είναι ετήσια γιορτή του ελληνικού πολιτισμού. Συνήθως τέτοιες γιορτές οργανώνονται από κοινότητες και οργανισμούς ελληνοαμερικανικών στις Ηνωμένες Πολιτείες και τον Καναδά, όπως ελληνικές Ορθόδοξες εκκλησίες. Συνήθως, αυτά τα γεγονότα είναι που προορίζονται για το ευρύ κοινό. Οι συμμετέχοντες μπορούν να δοκιμάσουν ελληνικά φαγητά, να ακούσουν ελληνική μουσική και χορό, όπου οι χορευτές συνήθως είναι ντυμένοι με παραδοσιακές ενδυμασίες. Τα ελληνικά φεστιβάλ είναι συχνά έρανοι για τις Ορθόδοξες εκκλησίες της ελληνικής Αρχιεπισκοπής. 

Σε ένα σύγχρονο πλαίσιο, ο όρος "ελληνικό Φεστιβάλ" επίσης χρησιμοποιείται για να αναφερθεί σε γιορτές ή εκδηλώσεις που οργανώνονται και διεξάγονται από κολλεγιακές/πανεπιστημιακές αδελφότητες στη Βόρεια Αμερική.

Κατηγορία:Ελληνικός πολιτισμός
Ομοσπονδία Αντισφαίρισης Κύπρου

Η **Ομοσπονδία Αντισφαίρισης Κύπρου** είναι το κυβερνών σώμα για το αγώνισμα της αντισφαίρισης στην Κύπρο. Ιδρύθηκε το 1951. Από το 1984 η ομοσπονδία ευθύνεται για την συμμετοχή της Κύπρου στο Ντέιβις Καπ. Εδρεύει στην Λευκωσία και έχει περίπου 9.220 μέλη. 

Είναι πλήρες μέλος της Διεθνούς Ομοσπονδίας Αντισφαίρισης (ITF) και της Ομοσπονδίας Αντισφαίρισης Ευρώπης. 
Κατηγορία:Αντισφαίριση στην Κύπρο
Κατηγορία:Αθλητικές Οργανώσεις και Ομοσπονδίες Κύπρου
Ανδρέας Πιλαβάκης

Ο **Ανδρέας Πιλαβάκης** (γεννημένος στις 10 Ιουλίου 1960) είναι παλαίμαχος Κύπριος αθλητής του τάε κβον ντο. Κέρδισε χάλκινο μετάλλιο στο παγκόσμιο πρωτάθλημα Τάε Κβον Ντο του 1993 στη Νέα Υόρκη. Ο Πιλαβάκης ήταν ο πρώτος αθλητής του τάε κβον ντο από τη Κύπρο που κέρδισε μετάλλιο σε παγκόσμιο πρωτάθλημα. 

## Εξωτερικοί σύνδεσμοι

* Προφίλ στη βάση δεδομένων του Τάε κβον ντο

Κατηγορία:Κύπριοι αθλητές
Κατηγορία:Αθλητές του Τάε Κβον Ντο
Ομάδα Φεντ Καπ Κύπρου

Η **εθνική ομάδα Φεντ Καπ Κύπρου** εκπροσωπεί την Κύπρο στο Φεντ Καπ. Η ομάδα υπάγεται στην Ομοσπονδία Αντισφαίρισης Κύπρου. Η ομάδα είναι ανενεργή από το 2005. 

## Ιστορία
Η Κύπρος αγωνίστηκε στο πρώτο της Φεντ Καπ το 1995. Έχει αγωνιστεί σε 30 αγώνες Φεντ Καπ, έχοντας κερδίσει μόνο σε έναν, στον αγώνα εναντίον της Κένυας το 1999. Στις 16 Νοεμβρίου 2015, η ομάδα ήταν 86η στην διεθνή κατάταξη. Μεταξύ των πιο επιτυχημένων παικτών της είναι η Μαρία Σιόπαχα.  
Κατηγορία:Εθνική Κύπρου
Κατηγορία:Αντισφαίριση στην Κύπρο
Μυρρίνη Σερρών

Η **Μυρρίνη** είναι πεδινό χωριό της Περιφερειακής Ενότητας Σερρών με υψόμετρο 90 μέτρα.

## Γεωγραφία - Ιστορία
Η Μυρρίνη βρίσκεται στις νότιες άκρες του κάμπου των Σερρών και νότια του Αγγίτη ποταμού που καταλήγει στο Στρυμόνα. Απέχει 11 χλμ. ΝΑ. από τη Νέα Ζίχνη και 39 χλμ. ΝΑ. από τις Σέρρες. Η παλιά ονομασία του χωριού είναι Κοτσάκι και έτσι αναφέρεται το 1920 στο ΦΕΚ 2Α - 04/01/1920 να ορίζεται έδρα της ομώνυμης κοινότητας. Το 1927 με ΦΕΚ 7Α - 14/01/1927 μετονομάστηκε σε Μυρρίνη που πιθανολογείται ότι προέρχεται από γλωσσική παραφθορά του φυτού μυρσίνη ή αλλιώς μυρτιά, που αφθονεί περιοχή. Την περίοδο της τουρκοκρατίας υπήρχαν δυο γειτονικοί οικισμοί,  το Κολτσάκι και το Κοτσάκι, που ήταν τσιφλίκια του Φιτά Μπέη και μετά το 1821 συνενώθηκαν. Σύμφωνα με το σχέδιο Καλλικράτης αποτελεί την Τοπική Κοινότητα Μυρρίνης που υπάγεται στη Δημοτική Ενότητα Νέας Ζίχνης του Δήμου Νέας Ζίχνης και σύμφωνα με την απογραφή του 2011 έχει πληθυσμό 236 κατοίκους.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
Λεοπόλδος Ε΄ της Αυστρίας-Τιρόλου

Ο **Λεοπόλδος Ε΄**, γερμ. Luitpold (9 Οκτωβρίου 1686 - 13 Σεπτεμβρίου 1632) από τον Οίκο των Αψβούργων ήταν αρχιδούκας της Πέραν Αυστρίας (Τυρόλου, κ.ά.) και επίσκοπος του Πασσάου & του Στρασβούργου.

## Βιογραφία
Ήταν ο τρίτος γιος του Καρόλου Β΄ αρχιδούκα της Έσω Αυστρίας και της Μαρίας-Άννας των Βίττελσμπαχ, κόρης του Αλβέρτου Ε΄ δούκα της Βαυαρίας.

Γεννήθηκε στο Γκρατς και περιεβλήθη το αξίωμα του επισκόπου το 1598 σε ηλικία 12 ετών, αν και δεν είχε ακόμη χειροτονηθεί ιερέας. Το 1607 έγινε επίσκοπος του Στρασβούργου, θέση που την κράτησε ως το 1626. Από το 1609 και μετά πολέμησε με τους μισθοφόρους του στον Πόλεμο για τη Διαδοχή στο Γύλιχ εναντίον του εξαδέλφου του Μαξιμιλιανού Γ΄ αρχιδούκα της Πέραν Αυστρίας & του Τυρόλου. Πολέμησε για τον Ροδόλφο Β΄ της Βοημίας (αδελφό του Μαξιμιλιανού Γ΄). Το 1614 χρηματοδότησε την ανέγερση του ναού στο Κολλέγιο των Ιησουιτών στο Μόλσχαϊμ, μέσα στον οποίο υπάρχει σε εξέχουσα θέση ο θυρεός του από τότε.

Το 1618 απεβίωσε ο Μαξιμιλιανός Γ΄ και ο Λεοπόλδος Ε΄ έγινε το επόμενο έτος κυβερνήτης των περιοχών εκείνου, δηλ. της Πέραν Αυστρίας και του Τυρόλου. Το 1626 παραιτήθηκε από τις θέσεις του στην Εκκλησία και νυμφεύτηκε την Κλαυδία των Μεδίκων. Στην Πέραν Αυστρία και το Τυρόλο είχε θέση ηγεμόνα: ήταν αρχιδούκας το διάστημα 1626-1632. Έκτισε το Τελωνείο και τον ναό των Ιησουιτών στο Ίννσμπρουκ. Πολέμησε για την κοιλάδα Βέλτλιν της Λομβαρδίας και υπεραμύνθηκε του Τυρόλου εναντίον των Σουηδών το 1632. Απεβίωσε στο Σβατς του Τυρόλου 46 ετών.

## Οικογένεια
Νυμφεύτηκε το 1626 την Κλαυδία των Μεδίκων, κόρη του Φερδινάνδου Α΄ μεγάλου δούκα της Τοσκάνης και είχε τέκνα:
* Φερδινάνδος Κάρολος 1628-1662, αρχιδούκας της Πέραν Αυστρίας.
* Ισαβέλλα Κλάρα 1629-1685, παντρεύτηκε τον Κάρολο Β΄ Γκοντζάγκα δούκα της Μάντουας.
* Σιγισμούνδος Φραγκίσκος 1630-1665, αρχιδούκας της Πέραν Αυστρίας.
* Μαρία Λεοπολδίνα 1632-1649, παντρεύτηκε τον Φερδινάνδο Γ΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας.

## Πρόγονοι

## Παραπομπές


## Πηγές
* Wurzbach, Constantin, von, ed. (1861). "Habsburg, Maria von Bayern" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 20

Κατηγορία:Οίκος των Αψβούργων
Λίμνη Ντουρανκουλάτσκο

Η **Ντουρανκουλάτσκο** ή **Λίμνη Ντουρανκουλάγκ** (), είναι λίμνη της βορειοανατολικής Βουλγαρίας στην Επαρχία του Ντόμπριτς, στην περιοχή της Νότιας Δοβρουτσάς και στον Δήμο Σάμπλα. Απέχει 6 χλμ. από τα σύνορα Βουλγαρίας - Ρουμανίας και 15 χλμ. από την κωμόπολη Σάμπλα δίπλα στο χωριό Ντουρανκουλάγκ. 

Πρόκειται για παράκτια λίμνη γλυκού νερού με έκταση 3,4 - 4,05 χλμ² και με βάθος 4 μ., μήκος 4 χλμ. και πλάτος 0,37 - 1,1 χλμ., είναι προστατευόμενος φυσικός βιότοπος από τη συνθήκη Ραμσάρ. Κατά τη δεκαετία του 50-60 κατασκευάστηκε στην πλευρά της θάλασσας ανάχωμα για αποφευχθεί η αποστράγγιση της στη θάλασσα. Στη δυτική πλευρά της σχηματίζονται δύο νησάκια, στο ένα υπάρχει αρχαιολογικός χώρος με ευρήματα από την παλαιολιθική εποχή, νεολιθικός οικισμός και νεκροπόλεις. 

## Παραπομπές


Κατηγορία:Λίμνες της Βουλγαρίας
Κατηγορία:Επαρχία Ντόμπριτς
Κατηγορία:Φυσικά καταφύγια στη Βουλγαρία
Η Ωραία Καβγατζού

**Η Ωραία Καβγατζού** (γαλλικά: La Belle Noiseuse) είναι μια ρομαντική δραματική ταινία Γαλλο-Ελβετικής παραγωγής του 1991, βασισμένη στο διήγημα *[[Το άγνωστο αριστούργημα]]* του Ονορέ ντε Μπαλζάκ. Η σκηνοθεσία είναι του Ζακ Ριβέτ και πρωταγωνιστούν οι Μισέλ Πικολί, Εμμανουέλ Μπεάρ και Τζέιν Μπίρκιν.

Η ταινία κέρδισε το Μεγάλο Βραβείο της κριτικής επιτροπής και ήταν υποψήφια για το Χρυσό Φοίνικα στο Φεστιβάλ των Καννών το 1992.

## Διανομή Ρόλων
*Μισέλ Πικολί ως Εντουάρ
*Τζέιν Μπίρκιν ως Λιζ
*Εμμανουέλ Μπεάρ ως Μαριάν
*Μαριάν Ντενικούρ ως Ζυλιέν
*Νταβίντ Μπουρτστέιν ως Νικολά
*Ζιλ Αρμπονά ως Πορμπούς
*Μαρί Μπελούς ως Μαγγαλί
*Μπερνάρ Νταφούρ ως το χέρι του ζωγράφου
## Υποψηφιότητες
*Βραβείο Σεζάρ Καλύτερης Ταινίας 1992 · Ζακ Ριβέτ
* Βραβείο Σεζάρ Καλύτερου Σκηνοθέτη 1992 · Ζακ Ριβέτ
* Βραβείο Σεζάρ Καλύτερου Ηθοποιού 1992 · Μισέλ Πικολί
* Βραβείο Σεζάρ Καλύτερης Ηθοποιού 1992 · Εμμανουέλ Μπεάρ
* Βραβείο Σεζάρ Καλύτερου Β' γυναικείου ρόλου 1992 · Τζέιν Μπίρκιν

## Παραπομπές

## Εξωτερικοί σύνδεσμοι
*  

Κατηγορία:Γαλλικές ταινίες της δεκαετίας 1990
Κατηγορία:Γαλλικές αισθηματικές δραματικές ταινίες
Κατηγορία:Ταινίες του 1991
Κατηγορία:Ταινίες σε σκηνοθεσία Ζακ Ριβέτ
Κατηγορία:Γαλλόφωνες ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Ταινίες γυρισμένες στη Γαλλία
Κατηγορία:Νικητές Μέγα Βραβείου Φεστιβάλ Καννών
Συμβολή Σερρών

Η **Συμβολή** είναι οικισμός της Κεντρικής Μακεδονίας στην Περιφερειακή ενότητα Σερρών.

## Γενικά στοιχεία
Η Συμβολή βρίσκεται στα όρια με την Περιφερειακή Ενότητα Δράμας, δίπλα στη συμβολή του Ξηροπόταμου με τον ποταμό Αγγίτη και σε υψόμετρο 60 μέτρα. Απέχει περίπου 32 χλμ. ΒΑ. από την Αμφίπολη (έδρα του δήμου), 54 χλμ. Α. από τις Σέρρες και 19 χλμ. ΝΔ. από την Δράμα.

Αναφέρεται επίσημα, μετά την απελευθέρωση, το 1920 με την παλιά ονομασία από την Τουρκοκρατία, ως *Μπάνιστα* το 1920 στο ΦΕΚ 2Α - 04/01/1920 να προσαρτάται στην τότε κοινότητα Αλιστράτης. Το 1927 με το ΦΕΚ 306Α - 22/12/1927 μετονομάστηκε σε  Συμβολή και το 1947 με το ΦΕΚ 155Α - 31/07/1947 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Άνω Συμβολή αποτελούν την κοινότητα Συμβολής που υπάγεται στη Δημοτική Ενότητα Κορμίστας του Δήμου Αμφίπολης ενώ σύμφωνα με την απογραφή 2011 είχε 252 κατοίκους.

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Αμφίπολης
Αναστασία Σερρών

Η **Αναστασία** ή **Αναστασιά** είναι ημιορεινό χωριό της Περιφερειακής Ενότητας Σερρών με υψόμετρο 450 μέτρα.

## Γεωγραφία - Ιστορία
Η Αναστασιά βρίσκεται προς τα ανατολικά όρια με την Περιφερειακή Ενότητα Δράμας στις νοτιοανατολικές πλαγιές του όρους Μενοίκιο, σε απόσταση 8 χλμ. (οδηγικά) Β.-ΒΑ. από τη Νέα Ζίχνη και 27,5 χλμ. Α. από τις Σέρρες. Οι κάτοικοί του ασχολούνται με τη γεωργία και φημίζονται για την παραγωγή κερασιών. Το όνομα προέρχεται από τη βυζαντινή εκκλησία του χωριού που είναι αφιερωμένη στην πολιούχο Αγία Αναστασία και από το 1995 έχει χαρακτηριστεί ως ιστορικό διατηρητέο μνημείο. Ο αρχικός αρχιτεκτονικός τύπος της είναι *"τρουλαίος μετά περιστώου, με τρούλο κυλινδρικό και χαμηλό. Το δάπεδο του βυζαντινού ναού είναι από μαρμαροθέτημα, ενώ οι επιφάνειες των τοίχων είναι επιχρισμένες εσωτερικά και εξωτερικά"*. Στην τοποθεσία "Άγιος Αχίλλειος" υπάρχουν ερείπια εκκλησίας και κτισμάτων των υστεροβυζαντινών χρόνων, ενώ η γύρω τους περιοχή αναφέρεται ως μετόχι της Μονής Τιμίου Προδρόμου, που πιθανολογείται ότι πρόκειται για το μετόχι της Παναγίας Οστρινής.

## Διοικητικά
Το χωριό αναφέρεται επίσημα μετά την απελευθέρωση το 1920 στο ΦΕΚ 2Α - 04/01/1920 να προσαρτάται στην τότε κοινότητα Ζηλιαχώβης (Νέας Ζίχνης). Σύμφωνα με το σχέδιο Καλλικράτης αποτελεί την Τοπική Κοινότητα Αναστασίας που υπάγεται στη Δημοτική Ενότητα Νέας Ζίχνης του Δήμου Νέας Ζίχνης και σύμφωνα με την απογραφή του 2011 έχει πληθυσμό 258 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 18,152 χλμ² (2011).
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Σερρών
Κατηγορία:Δήμος Νέας Ζίχνης
Hotel del Luna

Το ***Hotel del Luna*** είναι νοτιοκορεατική τηλεοπτική σειρά το 2019 με πρωταγωνιστές τους Λι Τζι-ουν και Γιο Τζιν-γκου. Γράφτηκε από τις αδελφές Χονγκ και έκανε πρεμιέρα στο tvN στις 13 Ιουλίου 2019.

## Πλοκή
Το Hotel del Luna, που βρίσκεται στη Σεούλ, δεν είναι όπως κανένα άλλο ξενοδοχείο: οι πελάτες του είναι όλοι φαντάσματα. Η Τζανγκ Μαν-Γουόλ, κολλημένη στο ξενοδοχείο από την προηγούμενη χιλιετία, συναντά τον Γκου Τσαν-Σονγκ τον νέο διευθυντή.

## Συμμετοχή και χαρακτήρες
* Λι Τζι-ουν ως Τζανγκ Μαν-Γουόλ
:Μια όμορφη γυναίκα που έχει καταραστεί, έχει διατελέσει Διευθύνων Σύμβουλος του Hotel del Luna για 1.000 χρόνια. Εν τω μεταξύ, αναγκάζεται να διοικήσει το ξενοδοχείο όπου οι μόνοι πελάτες είναι νεκρές ψυχές.
* Γιο Τζιν-Γκου ως Γκου Τσαν-Σονγκ
:Ένας απόφοιτος MBA του Χάρβαρντ ο οποίος είναι ένας όμορφος και επιτυχημένος βοηθός διευθυντής σε μια ξενοδοχειακή εταιρεία. Γίνεται διευθυντής στο Hotel del Luna, λόγω συμφωνίας που είχε κάνει ο πατέρας του με την Τζανγκ Μαν-Γουόλ πριν από χρόνια.

## Παραπομπές


Κατηγορία:Νοτιοκορεατικές τηλεοπτικές σειρές
Λάγος Ξάνθης

Ο **Λάγος** ή **Πόρτο Λάγος** είναι οικισμός της Θράκης στην Περιφερειακή Ενότητα Ξάνθης.

## Γενικά στοιχεία - αξιοθέατα
Ο Λάγος βρίσκεται στη λωρίδα που χωρίζει τη λίμνη Βιστωνίδα από το Αιγαίο Πέλαγος (Όρμο Βιστονίας) σε υψόμετρο 2 μέτρα. Απέχει περίπου 16 χλμ. Α.-ΝΑ. από την Γενισέα (έδρα του δήμου), 25 χλμ. ΝΑ. από την Ξάνθη και 31 χλμ. Δ.-ΝΔ. από την Κομοτηνή.
thumb|Η λιμενική αρχή του Πόρτου Λάγου|αριστερά
Το λιμάνι του εξυπηρετεί βάρκες, ψαροκάικα της περιοχής και σκάφη αναψυχής, διαθέτοντας επίσης και τις απαραίτητες υποδομές για μεταφορά αγαθών από εμπορικά πλοία. Οι σπουδαιότερες σημερινές αξίες της περιοχής είναι η αλιευτική, η αλατοληπτική, η πολιτιστική, η θηραματική και αναψυχής. Το Λάγος είναι η βορειότερη ελληνική ακτή και το βορειότερο ελληνικό λιμάνι. 

Σε νησίδα που βρίσκεται μέσα στη Βιστωνίδα και συνδέεται με τη στεριά μέσω ενός ξύλινου γεφυριού, βρίσκεται η μονή Αγίου Νικολάου (οικοδομήθηκε το 1904), που αποτελεί μετόχι της μονής Βατοπεδίου στο Άγιο Όρος (πιθανώς από τον 11ο αιώνα). Στη διπλανή νησίδα (νότια) υπάρχει μικρότερος ναός, το παρεκκλήσι της Παναγίας της Παντάνασσας στο οποίο φιλοξενείται αντίγραφο της διάσημης ομώνυμης εικόνας από τη Μονή Βατοπεδίου.

## Διοικητικά - πληθυσμιακά στοιχεία
Αναφέρεται επίσημα, μετά την απελευθέρωση, ως *Πόρτο Λάγο* το 1924 στο ΦΕΚ 194Α - 14/08/1924 να προσαρτάται στην τότε κοινότητα Γενισαίας. Το 1949 με το ΦΕΚ 351Α - 19/12/1949 μετονομάστηκε σε  *Βιστονία* και το 1950 με το ΦΕΚ 196Α - 02/09/1950 σε  Λάγος. Σύμφωνα με το Πρόγραμμα «Καλλικράτης» μαζί με τα Λουτρά Ποταμιάς, τη Νέα Κεσσάνη και την Ποταμιά αποτελούν την κοινότητα Νέας Κεσσάνης που υπάγεται στη δημοτική ενότητα Αβδήρων του Δήμου Αβδήρων ενώ σύμφωνα με την απογραφή του 2011 έχει ως πληθυσμό 339 κατοίκους. Οι απογραφές πληθυσμού μετά τον Β΄ Παγκόσμιο Πόλεμο είναι:

## Εξωτερικοί σύνδεσμοι

* Βυζαντινή Εκκλησία Πόρτο Λάγος από τον ιστότοπο του Δήμου Αβδήρων.

## Φωτογραφίες

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Αβδήρων
Βέργη Σερρών

*Για την αρχαία πόλη δείτε το λήμμα: [[Αρχαία Βέργη]]*

Η **Βέργη** είναι πεδινό χωριό της Κεντρικής Μακεδονίας στην Περιφερειακή Ενότητα Σερρών με υψόμετρο 20 μέτρα.

## Γεωγραφία - Ιστορία
Η Βέργη βρίσκεται προς τα δυτικά όρια με την Περιφερειακή Ενότητα Θεσσαλονίκης σε απόσταση 11,5 χλμ. ΒΔ. της Νιγρίτας και 21,5 ΝΔ. των Σερρών. Είναι κτισμένη στον κάμπο των Σερρών και νότια του  (ή Σκαπάνη), παραπόταμου του Στρυμόνα, ανάμεσα στα χωριά Σησαμία (Α.), Νικόκλεια (ΝΑ.), Τριανταφυλλιά (ΒΔ.) και Δημητρίτσι (Β.-ΒΑ.). Το χωριό αναφέρεται επίσημα το 1920 στο ΦΕΚ 2Α - 04/01/1920 ως *Κοπάτσι* να ορίζεται έδρα της τότε ομώνυμης κοινότητας. Το 1927 με το ΦΕΚ 7Α - 14/01/1927 μετονομάστηκε σε Βέργη. Σύμφωνα με το σχέδιο Καλλικράτης αποτελεί την Τοπική Κοινότητα Βέργης που υπάγεται στη Δημοτική Ενότητα Βισαλτίας του Δήμου Βισαλτίας και σύμφωνα με την απογραφή του 2011 έχει πληθυσμό 699 κατοίκους.

## Προσωπικότητες

; Γεννήθηκαν στην Βέργη
* Σάββας Καλεντερίδης, Έλληνας στρατιωτικός και διεθνολόγος
* Αθανάσιος Μπεκιάρης, Έλληνας Βαλκανιονίκης αθλητής

; Κατάγονται από την Βέργη
* Άρης Μουσιώνης, Έλληνας ιατρός και πρώην Βουλευτής

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Φερδινάνδος Κάρολος της Αυστρίας

O **Φερδινάνδος Κάρολος** (γερμ. *Ferdinand Karl*, 17 Μαΐου 1628 - 30 Δεκεμβρίου 1662) από τον Οίκο των Αψβούργων ήταν αρχιδούκας της Πέραν Αυστρίας, που περιείχε το Τυρόλο, το διάστημα 1646-62.

## Βιογραφία
Ήταν ο πρωτότοκος γιος του Λεοπόλδου Ε΄ της Πέραν Αυστρίας-Τυρόλο και της Κλαυδίας των Μεδίκων, κόρης του Φερδινάνδου Α΄ της Τοσκάνης.

Το 1632 διαδέχθηκε τον πατέρα του. Ήταν 4 ετών και επίτροπος ανέλαβε η μητέρα του. Ο ίδιος ανέλαβε τη διακυβέρνηση το 1646, όταν ενηλικιώθηκε. Για να χρηματοδοτεί τον υπερβολικό τρόπο ζωής του, πωλούσε αγαθά και τίτλους. Δαπάνησε το υπερβολικό ποσό, που η Γαλλία πλήρωσε στους Αψβούργους του Τυρόλου για την εκχώρηση των φέουδων δυτικά του Ρήνου: Αλσατίας, Σούνντγκαου & Μπράιζαχ. Καθόρισε τα σύνορα του Γκράουμπυντεν το 1652.

Ο Φερδινάνδος Κάρολος ήταν απολυταρχικός ηγεμόνας· δεν συγκάλεσε καμία Συνέλευση (Δίαιτα) μετά το 1648 και -έπειτα από μία μυστική δίκη- εκτέλεσε παράνομα τον καγκελάριό του Βίλχελμ Μπήνερ. Από την άλλη του άρεσε η μουσική και ιταλικές όπερες δινόταν στην Αυλή του. Απεβίωσε στο Κάλτερν σε ηλικία 34 ετών.

## Οικογένεια
Νυμφεύτηκε την Άννα των Μεδίκων, κόρη του Κόζιμο Β΄ της Τοσκάνης, και είχε τέκνα:
* Κλαυδία Φελίσιτας 1653-1676, παντρεύτηκε τον 2ο εξάδελφό της Λεοπόλδο Α΄ της Αγίας Ρωμαϊκής Αυτοκρατορίας.
* θνησιγενής κόρη 1654.
* Μαρία Μαγδαληνή 1656-1669.

## Πρόγονοι

## Παραπομπές


## Πηγές
* Wurzbach, Constantin, von, ed. (1860). "Habsburg, Leopold V." . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 6. p. 416

Κατηγορία:Οίκος των Αψβούργων
Σιγισμούνδος Φραγκίσκος της Αυστρίας

Ο **Σιγισμούνδος-Φραγκίσκος**, Sigmund-Franz (27 Νοεμβρίου 1630 - 25 Ιουνίου 1665) από τον Οίκο των Αψβούργων ήταν κυβερνήτης της Πέραν Αυστρίας, περιλαμβανομένου του Τυρόλου, το διάστημα 1662-65.

## Βιογραφία
Ήταν ο δευτερότοκος γιος του Λεοπόλδου Ε΄ αρχιδούκα της Αυστρίας και της Κλαυδίας των Μεδίκων, κόρης του Φερδινάνδου Α΄ μεγάλου δούκα της Τοσκάνης.

Γεννήθηκε στο Ίννσμπρουκ και διορίστηκε επίσκοπος του Άουγκσμπουργκ το 1646. Το 1653 έγινε επίσκοπος του Γκουρκ και το 1659 επίσκοπος του Τρεντ. Δεν χειροτονήθηκε ποτέ ιερέας ή επίσκοπος.

Το 1662 ο γιος του εξαδέλφου του Λεοπόλδος Α΄ της Γερμανίας τον προέβαλε ως υποψήφιο για την αρχιεπισκοπή του Στρασβούργου. Έδωσε μεγάλα χρηματικά ποσά στα μέλη του Συλλόγου του Καθεδρικού και τους υποσχέθηκε ότι ο Σιγισμούνδος-Φραγκίσκος δεν θα ασχοληθεί με τη διακυβέρνηση. Όμως το 1662 απεβίωσε ο μεγαλύτερος αδελφός του Φερδινάνδος-Κάρολος αρχιδούκας της Πέραν Αυστρίας και έτσι αποσύρθηκε από υποψήφιος αρχιεπίσκοπος. Τον διαδέχθηκε και αναδείχθηκε ικανότερος του αδελφού του. Θα μπορούσε να είχε αποφέρει μεγάλο έργο, αλλά απεβίωσε τρία έτη μετά, σε ηλικία 35 ετών. Με αυτόν ο νεότερος κλάδου του Τυρόλου εξέλιπε. Τον διαδέχθηκε ο πλησιέστερος άρρην του Οίκου του, ο Λεοπόλδος Α΄, που ενσωμάτωσε την Πέραν Αυστρία & το Τυρόλο στην επικράτειά του και τις κυβέρνησε απ' ευθείας.

## Οικογένεια
Νυμφεύτηκε τη Χέντβιχ των Βίττελσμπαχ, κόρη του Χριστιανού-Αυγούστου κόμη του Παλατινάτου-Ζούλτσμπαχ. Δεν απέκτησαν απογόνους.

## Πρόγονοι

## Παραπομπές


## Πηγές
* O'Connor, John T. (1978). Negotiator out of Season. Athens, GA: University of Georgia Press. ISBN 0-8203-0436-0.

Κατηγορία:Οίκος των Αψβούργων